google/wiki40b huggingface dataset:
Vabadussõja Ajaloo Komitee

Vabadussõja Ajaloo Komitee oli 1926–1940 tegutsenud komitee, mille eesmärk oli põhjalikult uurida Eesti Vabariigi loomisega ja Vabadussõjaga seonduvaid sündmusi 1917–1920.
Komitee asutati 16. juunil 1926 Vabariigi Valitsuse vastuvõetud seadluse alusel. 
Komiteel oli juhatus ja töökomisjon. Juhatuse ülesannete seas olid anda üldisi juhtnööre; esimene juhatuse juhataja oli Jaan Soots. Töökomisjon täitis sisulisi ülesandeid.
15. augustil 1928 kinnitatud koosseisu järgi kuulusid komitee juhatusse: komitee juhataja (ohvitser), komitee juhataja I abi (ohvitser) ja komitee juhataja II abi (ametnik) ning töökomisjoni: töökomisjoni juht (kolonelleitnant), töökomisjoni juhi abi (major), 4 töökomisjoni liiget (kaptenid), ajutised tööjõud, I järgu joonestaja (vabapalgaline), I järgu kirjutaja (vabapalgaline) ja 2 II järgu masinakirjutajat (ühtlasi ka kirjutajad, vabapalgalised).
Komiteesse kuulusid Jaan Soots, Nikolai Reek, Jüri Uluots, Aleksander Tõnisson, Hendrik Sepp. Komitee esimehel olid diviisiülema õigused.
1934 moodustati komitee juurde Mälestuste Kogumise toimkond, mille juhataja oli Oskar Kurvits.
Komitee väljaandel ilmus populaarteaduslik kaheköiteline "Eesti Vabadussõda 1918–1920" (1. köide 1937 ja 2. köide 1939). Komitee kavatses anda välja ka Vabadussõda käsitlevat teaduslikku koguteost, ent see jäi Teise maailmasõja puhkemise tõttu kirjutamata.
René-Robert Cavelier, Sieur de La Salle

René-Robert Cavelier, Sieur de La Salle või Robert de LaSalle (21. november 1643 – 19. märts 1687) oli prantsuse maadeavastaja.
Ta uuris praegusel USA ja Kanada piiril asuvat Suure järvistu piirkonda, Mississippi jõge ja Mehhiko lahte. La Salle kuulutas Mississippi jõe jõgikonna Prantsusmaa asumaaks nimega Louisiana.
Murad V

Murad V (osmanitürgi keeles مراد خامس) (21. september 1840 - 29. august 1904) oli Osmanite riigi sultan aastatel 1876-1876. Ta oli Abdülmecid I ja Şevkefza Sultaana poeg.
Hubert Veldermann

Hubert Veldermann (17. oktoober 1929 Tallinn – 7. juuni 2012) oli eesti raadioajakirjanik.
Ta õppis aastatel 1949–1950 Tartu ülikoolis metsandust ning lõpetas 1968. aastal NLKP KK Kõrgema Parteikooli.
Alates 1958. aastast töötas ta Eesti Raadios.
Alates 1. maist 1993 tegi Hubert Veldermann Vikerraadios igakolmapäevast merendussaadet "Ahoi!". Kuid aprillis 1998 loobus Eesti Raadio merendussaatest ning see kolis Kuku Raadiosse. Kuku Raadio saadet "Meretund" tegi Hubert Veldermann kuni elu lõpuni.
Hubert Veldermann oli lahkudes vanim tegutsev raadioajakirjanik.
Riigimets

Riigimets on mets, mis kuulub mingi riigi omandisse.
Eestis kuulub riigile praegu u 40% metsast.
Eestis on riigimetsa majandamist ja säästlikku kasutamist organiseerinud Riigimetsa Majandamise Keskus.
Moraalsus

Eetika

Eetika (tuntud ka kui moraalifilosoofia ) on filosoofia valdkond, mis küsitleb moraalsust. Sõna "eetika" võime üldiselt mõista kui teadust moraalist ning on mõnikord mõeldud kitsamas tähenduses kirjeldamaks kindlate traditsioonide, gruppide või indiviidi moraalireegleid. Samuti eristavad mõningad teatud eetika teooria tüübid, eriti deontoloogiline eetika, eetikat moraalsusest: „Kuigi inimeste moraalsus ja eetika on samaväärsed, on olemas tava, mis piirab moraalsuse süsteemidesse nagu Immanuel Kanti oma, põhinedes sellistel väärtustel nagu kohus, kohustus ja käitumisreeglid, jättes eetika rohkem aristooteliku praktikalise argumentatsiooni käsitlusse, põhinedes väärtusel nagu voorus ning üldise moraalsete kaalutluste eraldamist praktilistest.“

Kirjelduslik ja normatiivne

Ei paista olevat üht ja kindlat definitsiooni sõnale "moraalsus", mis oleks kohandatud vastavalt kõikidele moraalsetele aruteludele. Üks põhjustest ongi nimelt "moraalsususe" kaheti tõlgendamine kirjelduslikuks ning normatiivseks. 
Kirjeldusliku eetika tähenduses viitab sõna "moraalsus" personaalsetele või kultuurilistele väärtustele, käitumisreeglitele või sotsiaalsetele tõekspidamistele ühiskonnas, mille järgi need käitumisreeglid rakenduvad ning on vastuvõetavad üksikisiku poolt. Andmata siiski kindlaid arvustusi õigest või väärast, vaid viitab ainult tõekspidamistele õigest ja väärast. Just sellises võtmes uuribki kirjeldusliku eetika filosoofia haru mõistet "moraalsus".
Normatiivses mõistes aga viitab sõna "moraalsus" sellele, et kas miskit (kui üldse midagi) saab pidada õigeks või vääraks, toetudes üksikisiku või rahvuste enda tõekspidamistele või väärtustele. Just sellisel arusaamal uurib sõna, "moraalsus", normatiivse eetika filosoofia haru.
Mina piirid

Mina piirid ehk Mina-piirid ehk ego-piirid ehk Ego piirid on Sigmund Freudi õpetuses Egot (Mina) (teadvust) mõjude eest kaitsvad takistused.
Mina sisepiirid tõkestavad alateadvuse ohtlike elementide sissetungi teadvusse. Need saab lõhkuda hüpnoosiga.
Mina välispiirid tõkestavad reaalsusprintsiibiga vastuolus oleva info sissepääsu välismaailmast meelte kaudu. Kui need piirid purunevad, hakkavad tajutavad esemed tunduma ebareaalsete ja kummalistena (derealisatsioon).
Ennuksemäe metsavennapunker

Ennuksemäe metsavennapunker oli 1944. aastal ehitatud metsavendade peidupaik Holstre ja Mustla vahel asuvas metsas. Selle rajasid Nõukogude okupatsioonivõimude eest põgenevad mehed Jaan ja Evald Sova. Aastal 2010 taastati punker ligilähedases suuruses. 31. oktoobril 2016 hävis see tules. 
21. veebruaril 1945 alustas NKVD rünnakut punkri asukate vastu. Üle kuue tunni kestnud lahingus hukkus seitse metsavenda ja kaks ründajat. Viis inimest (sealhulgas üks naine) võeti kinni.
Eestimustlaste Kultuuriselts

Eestimustlaste Kultuuriselts on Eesti mustlaste organisatsioon. Selts registreeriti 19. juulil 1991 Tallinnas. Seltsi esimees on Roman Lutt.
1990. aastatel kuulus seltsi 1000–1500 inimest.
Paljud Eestis elavad mustlased peavad seda seltsi tarbetuks, nimetades seda gaadžo'ks ('mittemustlase' asjad).
Tsunft

Tsunft (vananenud termin amet) on käsitööliste vennaskond.

Langus

Pärast Prantsuse revolutsiooni kaotati kogu Euroopas järk-järgult tsunftikord. Selle, ja vabrikutööstuse arengu, tagajärjel langes käsitööliste ühiskondlik positsioon, kutseoskused ja majanduslik kindlustatus. Arenev tööliskond ja tema institutsioonid (ametiühingud) nägi käsitöölistes konkurenti, nende mõjul võeti vastu iseseisvatele käsitöölistele kahjulikke sotsiaalseadusi. Käsitöölised hakkasid uuesti organiseeruma pärast 1868. aastat, mil Austrias asutati esimene käsitööstuskoda. Samal ajal hakati ka väärtustama käsitöötooteid kui midagi aristokraatset ja hinnalist (vastandina vabrikutoodetele), Inglismaal tekkis Arts and Crafts Movement.

Eestis

Eesti linnades kehtis tsunftikord keskajast kuni 19. sajandini. Enim teateid Eesti tsunftidest on säilinud Tallinnast. Lõplikult kaotati tsunftid 1920. aastal Seisuste kaotamise seadusega. Käsitöölised organiseerusid uuesti kutsealase omavalitsusena Käsitööstuskotta, mis valiti 1936. aastal.
Laiuse pärn

Laiuse pärn (ka Kuninga pärn) on vana pärnapuu Laiuse kiriku pargis, mille tõenäoliselt istutas Rootsi kuningas Karl XII 1701. aastal.
1918. aastal mõõtis Laiuse kirikuõpetaja Johan Kõpp puu ümbermõõduks rinna kõrguselt 3,7 m. 1999. aastal mõõtis Hendrik Relve puu kõrguseks 25 m ja ümbermõõduks 4,29 m. 
Ajalooallikate kohaselt istutas 1700.–1701. aasta talvel Laiuse linnuses viibinud Karl XII 29. mail 1701 kirikuaeda kolm pärna, mis olid sajand hiljem juba suurteks puudeks kasvanud. Üks neist murdus 1856. aasta suvel tormituulte tõttu ning teise hävimise kohta puudub täpsem info, kuid säilinud ta pole.
1976. aastal sai Alar Läänelaid Laiuse pärnalt juurdekasvupuuriga võetud proovide abil puu vanuseks umbes 280 aastat, mis on oodatav tulemus, arvestades et pärnaistik pidi 1701. aastaks olema mõni aasta vana.
Laiuse pärn on looduskaitsealune üksikobjekt.
Substraat (lingvistika)

Substraat (inglise substrate, substratum) on mõjuvõimsamas (inglise higher power) ja prestiižsemas keeles olevad sugemed [enamasti sõnad (substraatsõnad)], mis pärinevad põliskeelest . Substraadile vastandub superstraat, s.t et põliskeeles on mõjuvõimsama ja prestiižsema keele sugemeid . Kui kahe keele puhul üks ei domineeri teise üle, siis keele sugemeid kummaski keeles nimetatakse adstraadiks.
Suur osa eesti laenukihte (nt saksa, inglise keelest) on superstraadid.
Spiraalgalaktika

Spiraalgalaktika on üks tüüp galaktikaid.
See koosneb kettast, mis omakorda koosneb tähtedest, gaasist ja tolmust.

Harud

Spiraalgalaktikast kaugemale ulatuvaid, tähtedest koosnevaid osasid nimetadakse harudeks. Harud on peenikesed ja pikad ja meenutavad spiraali, seega annavad spiraalgalaktikale nime. Näiteks meie Päikesesüsteem asub Orioni harus.

Kese

Spiraalgalaktika kese on tihedasti üksteise lähedal asuvate tähtede grupp. Keskme keskpunktis asub ülimassiivne must auk.

Linnutee

Meie galaktika, Linnutee on ka spiraalgalaktika.
Hannes Tõnisson

Hannes Tõnisson (sündinud 11. juulil 1980) on Eesti geoökoloog ning randade ja rannikumere geoloog.
2008. aastal kaitses Tõnisson doktorikraadi Tallinna Ülikoolis ökoloogia erialal. Tõnisson töötab vanemteadurina Tallinna Ülikoolis loodus- ja terviseteaduste instituudi ökoloogia keskuses. Tõnissoni teadustöö põhisuunaks on randade geoloogia. Peamine uurimistegevus keskendub nii inim- kui kliimatekkelistele protsessidele, mis liigutavad ja kuhjavad setteid rannavööndis. Hannes Tõnisson on üliõpilaskorporatsiooni Sakala vilistlane. Kuulub Teaduste Akadeemia Eesti Noorte Teaduste Akadeemiasse.

Põhisuunad

Tõnissoni teadustöö põhisuunaks on randade geoloogia ja dünaamika. Peamine uurimistegevus keskendub nii inim- kui kliimatekkelistele mõjuritele, mis põhjustavad muutuseid randade arengus ja tasakaalus. Käsitleb nii tänapäevaseid rannaprotsesse kui analüüsib ka nende protsesside muutuseid viimastel aastatuhandetel. Üheks olulisemaks uurimisvaldkonnaks on olnud ekstreemsete tormide mõju randade arengule ja rannikualadele. Tegeleb ka geofüüsikaliste meetodite populariseerimisega ning rakendab neid riskide hindamisel ning maandamisel.

Töökäik

Töötanud Tallinna Ülikooli ökoloogia instituudis assistendi ametikohal aastatel 2003–2004. Ökoloogia instituudi maastikuökoloogia osakonna teadur aastatel 2004–2011 ja vanemteadur aastatel 2012–2015. Alates 2015. aastast vanemteadur loodus- ja terviseteaduse instituudi ökoloogia keskuses.

Organisatsioonid

Kuulus Eesti Noorte Teaduste Akadeemia asutavasse kogusse ning on selle liige. On Eesti Geograafia Seltsi liige ning on kuulunud selle ühingu juhatusse.

Tegevus autorallis

Teostab ralliilma lühiajalisi ennustusi autoralli maailmameistrivõistlustel osalevale võistkonnale Toyota Gazoo Racing, mille koosseisu kuulub Eesti rallisõitja Ott Tänak. Tõnisson on silma paistnud edukate ning äärmiselt täpsete ilmaennustustega, kasutades nii ilmakaarte kui ka tavalisest leidlikumaid võtteid, lähedal asuvate ilmajaamade puudumisel isegi rallifännide postitatud piltide analüüsi. On pakkunud rallivaldkondades kõneainet kui spetsialist, kes ennustab ilma täpsemalt kui füüsiliselt raja ääres seisjad. Enne Toyota meeskonda ennustas ralliilma M-Spordi rallimeeskonnale, mille koosseisu pääses pärast aastate pikkust isikliku koostööd Ott Tänakuga.

Vahel on tema koostatud ennustused läinud vastuollu isegi ametlike ilmajaamade prognoosidega, mis muudab tema õnnestumised veel väärtuslikumaks. Ühe värvika näitena on Tõnisson välja toonud juhtumi 2012. aasta Saksamaa MM-rallilt.
"2012. aasta Saksamaa ralli ajal viibisin Poolas, kogusin vajalikud andmed kokku ja teatasin Tänakule, et vihm ralliteedele ei jõua, saab enne otsa," meenutas Tõnisson üht värvikamat hetke, mis annab aimu, kui oluline mees on ilmavana. Peagi helistati Tõnissonile tagasi ja küsiti: "Oled ikka kindel, et rada on kuiv? Kõik teised stardivad vihmarehvidega." "Jäin endale kindlaks ja läksin muude asjatoimetuste tõttu levist välja," jätkas ta. "Ise mõtlesin, et kui eksisin, pean Poola jääma ja otsima koha, kust mind üles ei leita. Kui levisse tulin, nägin rõõmuga, et mul oli õigus: asfalt jäi kuivaks ja Tänak võitis kaks kiiruskatset."
Mart Uudla

Mart Uudla (19. september 1927 Järvepera – 6. oktoober 2016) oli eesti põllumajandustegelane ja majandijuht.
1946. aastal lõpetas ta Kuremaa Loomakasvatustehnikumi zootehnikuna, 1947. aastal Väimela põllumajandustehnikumi agronoomina ja1967. aastal kaugõppes Eesti Põllumajanduse Akadeemia samuti agronoomina.
1947. aastast töötas ta Peasordiviljasalve Tartu põhivarupunkti agronoomina. 1952. aastal sai ta Jõgeva sordiaretusjaama direktori asetäitjaks tootmisalal, 1956. aastast Jõgeva sordiaretusjaama katsemajandi zootehnikuks, 1957. aastast direktoriks. Aastatel 1961–1987 oli ta Jõgeva rajooni Jõgeva näidissovhoosi esimees.
Kinnereti järv

Kinnereti järv (ka Tiberiase järv, Piiblis Galilea meri; heebrea ים כנרת (Yam Kinneret), araabia بحيرة طبريا (Buhairet Tabariyya)) on Iisraeli suurim mageveejärv. Asub Golani ja Galilea kõrgendike vahel. Järve läbib Jordani jõgi.
Järv on 21 km pikk ja 13 km lai, ümbermõõt on 53 km, pindala 166 km². Asub 209 m allpool merepinda ja on maailma madalaimal asuv mageveejärv. Suurim sügavus on 43 m.
Žemaidikeelne Vikipeedia

Žemaidikeelne Vikipeedia (žemaidi keeles Vikipedėjė Žemaitėškā) on Vikipeedia žemaidikeelne versioon. See sai alguse 25. märtsil 2006 kasutaja Zordsdavini (Arnas Udovičius) eestvõttel. 
Seal on 16132 artiklit ja 27098 lehekülge. Seal on 16803 registreeritud kasutajat (kellest aktiivseid on 182) ja 4 administraatorit.
Ljubov Jegorova

Ljubov Ivanovna Jegorova (sündinud 5. mail 1966 Severskis Venemaal) on vene endine murdmaasuusataja.
Ljubov Jegorova on mitmekordne maailmameister (esimest korda aastal 1991) ja maailmakarika võitja (aastal 1993). 
Ljubov Jegorovat on autasustatud Venemaa Kangelase medaliga. Samuti on ta Severski, Peterburi ja Tomski oblasti aukodanik. 
Jegorova on võitnud maailmameistrivõistlustelt kolm kuld-, ühe hõbe- ja kaks pronksmedalit. Olümpiamängudelt on ta kokku võitnud üheksa medalit: kuus kulda ning kolm hõbemedalit. 
Jegorova hiilgav karjäär lõppes 1997. aasta maailmameistrivõistlustel Trondheimis positiivse dopinguproovi tõttu.
Paenasti

Ajalugu

Erinevalt teistest praeguse Kõo valla küladest mis olid varem Pilistvere kihelkonna koosseisus kuulus Paenasti Kolga-Jaani kihelkonda.
Paenasti oli Paenasti valla keskus kuni selle liitmiseni Soosaare vallaga.
Aastal 1939 liideti Kolga-Jaani kihelkonda kuulunud Paenasti küla Kõo vallaga ning Otiküla ja Oiu said Tänassilma valla osaks.
Lokuta mõis

Lokuta mõis (saksa keeles Tecknal) oli rüütlimõis Türi kihelkonnas Järvamaal. Nüüdisajal jääb mõis Järva maakonda Türi valda.
Mõisat on esimest korda mainitud 1460. aastal.
Mõisa viimane omanik enne 1919. aasta mõisate võõrandamist oli Georg Rausch von Traubenberg.
Mõisa ühekorruliseline peahoone ehitati 1875–1888. Hoones töötab Lokuta Lasteaed.
Jüri kirikumõis

Jüri kirikumõis (saksa keeles Pastorat Jürgens) oli kirikumõis Jüri kihelkonnas Harjumaal.
Ehituskiiver

Disain

Kuna ehituskiivri eesmärk on kaitsta kandja pead löökide eest, peavad kiivrid olema valmistatud vastupidavast materjalist. Algselt valmistati neid metallist, siis klaaskiust ning tänapäeval juba plastist.
Emil Dimitrov

Emil Dimitrov (bulgaaria Емил Димитров; 23. detsember 1940 Pleven – 30. märts 2005 Sofia) oli bulgaaria laulja ja helilooja.
Emil Dimitrov tegutses lauljana aastatel 1960–2000 ja andis välja ligikaudu 30 heliplaati. Ta oli populaarne ka väljaspool Bulgaariat, sealhulgas Nõukogude Liidus.
Ennustamine

Ennustamise osa guade ja gualaadsete märkide omandamise käigus

"Muutuste raamatu" peamine lisa "Xi ci Zhuan" (I 2.,10., 12.) toob välja ka ennustamisel kasutavate gualaadsete märgiliste formaalsete süsteemide kasutamise küljed, mida saab tõlgendada ka nende omandamise käiguna. Esmalt on omandamise käigus ülekaalus suuliselt ja kirjalikult edastatav traditsioon. Seejärel langeb rõhuasetus prognoosimise printsiipidega saadetud mantilisele ennustamisele. Hakates ära tundma ja nägema märkidele vastavaid struktuure ja asju elus saab olulisemaks juba oma tegevuste ja käitumiste kujundamisega seotu (strateegia, taktika ja strategeemid). Lõpuks juhindutakse märkidest kui kujundeist, ühisvormidest ja protsesside modelleerimise vahenditest juba loomingus. Üheks oluliseks ümbritseva kujundamisega seotud distsipliiniks on Hiinas feng shui.
Shao Yongi (ka Shao Kangjie, 1011–1077) raamatus "Mei-hua sin yi"  toodav ennustamine on eriti üldine. Selles meetodis on märgi saamise aluseks olevate juhuste liigid lähtudes juba kirjapandutest piiritud ja ei piirdu vaid inimesepoolsete mantiliste tegevustega. Teoses on täheldatav suundus sellele, et nii elutervikut kui ka mistahes eluvaldkonda on lõppkokkuvõttes võimalik liigendada vastavalt gualaadsetele märkidele ja sellega seoses seda ka kasutada ennustamiseks.

Ennustamisest Hiina sõjakunstis ja alkeemias

Sõjastrateegia traktaadis "Sunzi" on kirjutatud, et vaenlast saab võita ja edu omada vaid see kes teab kõike ette. Kuid lisab, et seda teadmist ei saada vaimudelt ega nähtuste sarnasusel põhinevatelt kujundeilt ega arvestuste abil, vaid ainult neilt, kes teavad vastase olukorda (spioonidelt). Mei Yaochen täpsustab: "Ennustamise läbi võib saada teadmise vaimudest. Ilminguid läbi sarnasuse ühendamise võib saada teadmise jõudu ja vormi omavatest asjadest. Mõõtmiste ja arvestuste läbi võib saada teada Taeva ja Maa (maailma) seadustest. Kuid vastase asjade seisust võib teada saada ainult läbi luure (st spioonide)."
Asjakohane on ka hiina alkeemias avaldatud seisukoht alkeemia kolme taseme kohta ( Bo Yuchang "Xiu xian bian ho lun") : madalaimat taset saadavat vahendada kirjalikult ja selle tulemusi kaaluda (mõõta), keskmist taset edasi anda suuliselt (pärimuslikult) ja saavutamist kujutada gualaadsete märkidega kuid kõrgeimat taset saadavat edastada vaid südamest südame ehk meelest meelde (n-ö asja käigus ja asja tarvis) ja selles tulemusteni jõudmist ei saa ei mõõta ega gua'dega märkida.
Juura Kallari

Saavutused

Viiekordne Eesti meister Kreeka-Rooma maadluses (1964, 1966, 1967, 1969, 1970).
Eesti meister vabamaadluses – 1963.
Dünamo üleliidulistel meistrivõistlustel saavutas esikoha – 1964 ja 1965.
Nõukogude Liidu meistersportlane Kreeka-Rooma maadluses – 1963.
Nõukogude Liidu meistersportlane vabamaadluses – 1964.
The Weeknd

Varajane elu

Tesfaye sündis 16. veebruaril 1990 Torontos ning kasvas Scarborough' linnaosas. Ta on Makkoneni ja Samra Tesfaye ainuke laps. Tema vanemad rändasid Etioopiast Kanadasse 1980. aastal.
Kui Tesfaye oli oma noorukieas, töötas tema ema mitmel töökohal, et peret üleval pidada. Tesfaye jättis pere maha, kui Abel oli veel väike, mistõttu jäid Tesfaye eest hoolitsema vanaema ja ema. Kui Abel elas koos oma vanaemaga, õppis ta Amharici keelt, mida ta kasutas ka emaga kõneledes. Ta käis veel Etioopia Õigeusu kiriku teenistustel. Tesfaye rääkis ühes intervjuus oma isast nii: "Ma nägin teda harva, tal oli uus pere ja lapsed. Ma ei tea isegi, kus ta elas. Ma olen kindel, et ta on hea mees. Ma ei ole teda kunagi hukka mõistnud. Ta ei olnud pahatahtlik, ta ei olnud alkohoolik, ta ei olnud sitapea. Ta lihtsalt ei olnud koos minuga."
Tesfaye kirjeldab oma teismeliseaega nagu film "KIDS without the AIDS". Tesfaye märkis seda, et ta hakkas suitsetama marihuaanat 11-aastaselt ja hiljem läks üle tugevamatele narkootikumidele.
Tesfaye käis West Hill Collegiate Institute'is ja Birchmount Park Collegiate Institute'is Scarborough's Torontos, kus ta jättis keskkooli pooleli 2007. aastal, ja hiljem lahkus ta ka oma kodust. Tesfaye kolis Parkdale'i Torontosse. Tesfaye on öelnud, et ta lavanimi on inspireeritud kooli poolelijätmisest, väites et "pärast seda, kui ta ühel nädalavahetusel lahkus kodust ja enam tagasi ei tulnud", kuigi tema produtsent Jeremy Rose väidab, et see nimi oli tema idee. Õigekirja muudeti selleks, et vältida probleeme seoses Kanada bändiga The Weekend.

Kunstilist

Tesfaye muusad on Michael Jackson, Prince ja R. Kelly, kellelt ta on saanud muusikalist inspiratsiooni. Ta kasvas üles, kuulates väga erinevaid muusikažanre, sealhulgas souli, quiet storm'i, hiphoppi, funk'i, indie-rock'i ja post-punk'i. Lisaks on tema muusikat veel mõjutanud David Bowie, The Smiths, Bad Brains, Talking Heads, DeBarge, 50 Cent, Wu-Tang Clan ja Eminem.

Isiklik elu

Tesfaye käis modelli Bella Hadidiga alates 2015. aastast; paari nähti esimest korda avalikult Coahellal. Hadid võttis osa ka tema muusikavideost "In The Night". 11. novembril 2016 teatati, et paar läks lahku, põhjuseks oli nende kiire ja tihe elutempo. Tesfaye käis ka Selena Gomezega, kuid nende suhe kestis vaid pool aastat.
Varem üritas Tesfaye sageli ravimitega üle saada inspiratsioonipuudusest ning kuritarvitas keelatud aineid, näiteks ketamiini, kokaiini, MDMA-d ja seeni. Hiljem ütles Tesfaye, et narkootikumid olid kui "toetuspunktiks" muusika kirjutamisel.

Korrarikkumisprobleemid

2015. aasta jaanuaris arreteeriti Tesfaye, kuna ta peksis Las Vegase politseinikku. Talle määrati karistuseks 50 tundi üldkasulikku tööd.
Kohtla-Järve Viru Sputnik

Kohtla-Järve Viru Sputnik on Eesti jäähokiklubi, mis mängib Meistriliigas. Klubi asutati 2003. aastal.
Klubi koduväljak on Kohtla-Järve jäähall.
Paruresis

Ravimine

Seni pole ühtegi tõhusat ravivõimalust. Kõige tavalisem on abi otsida psühhiaatrilt.
On küll palju "alternatiivseid põgenemise" võimalusi, mida leiab IPA kodulehelt, kuid väga vähestel neist mõnigi töötab.
Praha rotipüüdja

Praha rotipüüdja (tšehhi keeles Pražský krysařík) on kohalikult tunnustatud koeratõug. Ajalooallikatest ilmneb, et Praha rotipüüdja tõu ajalugu ulatub kaugele Tšehhi riigi minevikku. 
Kuna see koeratõug on väikest kasvu, kuid kiire ja hästi arenenud lõhnatajuga, siis on teda palju kasutatud hiirte ja rottide püügiks. Sellest on tulnud ka tõu nimi.

Ajalugu

Praha rotipüüdja kaunistas sageli Tšehhi aadlike õukondi ja bankette. Tšehhi kuningate hinnalise kingitusena jõudis see koerake ka teiste Euroopa valitsejateni. Hiljem said need populaarseks ka kodanike hulgas. Ajalooallikate põhjal võib väita, et Praha rotipüüdja pärinebki Tšehhist. 
Aastal 1980 sätestati Tšehhis tõu regenereerimine, mis toimib siiani edukalt. Praha rotipüüdja on uuesti populaarne ja huvi selle tõu vastu levib kiiresti ka teistes riikides.

Kirjeldus

Praha rotipüüdja on väikest kasvu, tema turjakõrgus on 18-23 cm ja kaal 1-3 kg. Vaatamata sellele, et tegu on väikese koeraga, on ta väga energiline ja liikuv. Tema kasukas on lühikese karvaga, seega vajab koer külmas kliimas lisasoojust. Praha rotipüüdjad elavad tavaliselt 12-14 aastaseks. 
Iseloomult on Praha rotipüüdja rahulik, uudishimulik ja õrn. Võõraste suhtes mitte eriti usaldav, kuid omade suhtes sõbralik ja südamlik.
Michael Arbib

Michael A. Arbib (sündinud 1940) on Ameerika Ühendriikide neuroküberneetik. Ta on University of Southern California professor.
Doktorikraadi kaitses ta 1963. aastal Massachusettsi Tehnoloogiainstituudis matemaatika alal, üks tema juhendajaid oli Norbert Wiener.
Robert D. Siegel

Robert D. Siegel (sündinud 12. novembril 1971) on Ameerika stsenarist ja filmilavastaja.
Kirjutas stsenaariumid filmidele "The Onion Movie" ja "Maadleja" ("The Wrestler"). Film "Maadleja" pälvis Kansase filmikriitikute auhinna (Kansas City Film Critics Circle Awards) parima stsenaariumi auhinna. Siegel on endine satiiriajakirja The Onion toimetaja.
Vangaži raudteejaam

Vangaži raudteejaam on raudteejaam Valga–Riia raudteeliinil Inčukalnsi piirkonnas Vangaži linnas. Igapäevaselt peatub seal viisteist reisirongi; tööpäeviti on seal peatuvate rongide arv seitseteist. Jaamas võib toimuda ka kaupade rongidele ning neilt maha laadimine. Jaam asub Riiast 34,2 km kaugusel. Piletihinnalt kuulub jaam B tsooni.
Jaam avati aastal 1915. Avamisajal jäi see Riia kreisi Allaži kihelkonda Inčukalnsi mõisa maadele. Algselt kandis see nime Stoke, aastal 1919 hakkas see kandma nime Stoķi. Tänapäevast nime hakkas jaam kandma aastal 1927. Teise maailmasõja eel rajati sinna uus jaamahoone, mis aga sõjas hävis.
Vangaži raudteejaama ja Sigulda raudteejaama vahel on Valga-Riia raudtee kaheteeline.
Piksepeni

Piksepeni (Callimorpha) on perekond liblikalisi.
Kui eestikeelse teadusliku nimetusena on piksepeni perekond Callimorpha, siis rahvapärane nimetus piksepeni tähistab mitmesse erinevasse perekonda kuuluvaid liike. Nii kutsutakse piksepeniks ka harilikku päevakoera.
Eestis elab selle perekonna liik harilik piksepeni (Callimorpha dominula, sünonüüm Panaxia dominula)..